Борис Младенов-Young
Разцъфне в парка нежен цвят…

chitanka.info

На Н.

Разцъфне в парка нежен цвят —

        самата красота!

Смъртта към него с алчна жад

        протегне пипала.

Подухме вятър, лъхне хлад,

        попари го слана

или нехайно момък млад

        го стъпче със крака.

И теб, девойко — чуден цвят,

        те дебне болест зла,

след месец–два живот нерад

        ще те прекърши тя.

Загива всичко в този свят,

        изчезва без следа —

девойка дивна, нежен цвят

        и всяка красота!

София, 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.